open-index/open-wikipedia-markdown huggingface dataset:
Ջուդի Դևիս

**Ջուդի Դևիս** (, ), ավստրալիացի դերասանուհի։ «Էմմի», BAFTA և «Ոսկե գլոբուս» մրցանակաբաշխությունների դափնեկիր, երկու անգամ առաջադրվել է «Օսկար» մրցանակի։ Դևիսը Ավստրալիայի կինեմատոգրաֆիական բարձրագույն մրցանակի՝ AACTA-ի յոթակի մրցանակակիր է։

## Կենսագրություն
Ջուդի Դևիսը ծնվել է Փերթում կաթոլիկների ընտանքիում։ Կրթություն նա ստացել է Լորետո մենաստանում և Դրամատիկ արվեստների ազգային ինստիտուտում, որը ավարտել է 1977 թվականին։ Առաջին անգամ Դևիսը իր վրա ուշադրություն է գրավել 1979 թվականին՝ ավստրալիական «Իմ հիանալի կարիերան» ֆիլմում Սիբիլ Մելվինի դերը կատարելուց հետո, ինչի համար նա արժանացել է միանգամից երկու «BAFTA» մրցանակի «Լավագույն դերասանուհի» և «Տարվա հայտնություն» անվանակարգերում։ Նշանակալի է դարձել նաև նրա Գոլդա Մեիրի դերը «Գոլդա անունով կինը» հեռուստաֆիլմում Ինգրիդ Բերգմանի՝ գլխավոր դերակատարի հետ միասին։

1984 թվականին Դևիսը կատարել է Ադելա Քուեսթեդի դերը բրիտանական «Ճանապարհորդություն դեպի Հնդկաստան» դրամայում, ինչի համար առաջադրվել է «Օսկար»-ի։ 1987 թվականին դերասանուհին արժանացել է Ավստրալիայի կինեմատոգրաֆիայի ինստիտուտի երկու մրցանակների՝ «Կենգուրու» և «Լցվելը» ֆիլմերում կատարած դերերի համար։ «Օսկար»-ի երկրորդ առաջադրումը Դևիսը ստացել է 1982 թվականին Վուդի Ալենի «Ամուսիններ և կանայք» ֆիլմում կատարած դերի համար։ Հետագայում դերասանուհին այլ հաջող դերեր է ունեցել այնպիսի ֆիլմերում, ինչպիսիք են «Նոր ժամանակ» (1994), «Հեղափոխության զավակներ» (1996), «Արյուն և գինի» (1996), «Բացարձակ իշխանություն» (1997), «Հավաքելով Հարիին» (1998) «Հայտնին» (1998), «Հակառակ ընթացքի» (2003) և «Ամուսնալուծություն ամերիկյան ձևով» (2006) ֆիլմերը։

Նրա վերջին դերերից շատերը եղել են հեռուստատեսությունում, որոնց համար Դևիսն արժանացել է «Էմմի» երեք մրցանակների։

## Ծանոթագրություններ

## Արտաքին հղումներ
* 

Կատեգորիա:Ավստրալիացի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:Ավստրալիացի կինոդերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Դիգրաֆ

**Տառամիացություն**, ( - *երկու* + *գրում եմ*), երբ երկու տառերի օգնությամբ արտահայտվում է մեկ հնչյուն։

## Կիրառություն
### Հայերենում
Հայերենի դասական ուղղագրությամբ «**ու**» հնչյունն արտահայտվում է «**ո**» (վօ) և «**ւ**» (հիւն) տառերի օգնությամբ։ Հայերեն այս դիգրաֆը ստեղծվել է Մեսրոպ Մաշտոցի կողմից հունարենի նմանությամբ։ Հունարենում նույնպես «**ու**» հնչյունն արտահայտվում էր «**ου**» դիգրաֆի միջոցով։ Ժամանակակից արևելահայերեն (խորհրդային) ուղղագրության մեջ «**ւ**» (հիւն) զրկված է տառային արժեքից և նրա տեղն այբուբենում զբաղեցնում է «**ու**» տառակապակցությունը, որը գիտակցվում է որպես մեկ միասնական տառ։

### Այլ լեզուներում
Եվրոպական և աշխարհի բազմաթիվ լեզուներ իրենց բնորոշ հնչյունային համակարգն արտահայտելու համար հաճախ օգտագործվում են մի շարք դիգրաֆներ, օրինակ.
* Ալբաներենում - **sh** (շ), **zh** (ժ),
* Անգլերենում - **ch** (չ), **sh** (շ),
* Գերմաներենում - **ch** (խ),
* Լեհերենում - **cz** (չ), **sz** (շ),
* Հունարենում - **ου** (ու),
* Ֆրանսերենում - **ch** (շ), **ou** (ու)։

## Գրականություն
* **Ս. Գյուլբուդաղյան**, Հայերենի ուղղագրության պատմություն, ԵՊՀ հր., Երևան 1973.

## Տես նաև
* Դիակրիտիկ նշաններ
* Կցագիր
* Հայերենի այբուբեն

Կատեգորիա:Գիր
Սերգեյ Կորովին

**Սերգեյ Ալեքսեևիչ Կորովին** (), ռուս նկարիչ, Կոնստանտին Կորովինի եղբայրը։ Սովորել է Մոսկվայի գեղանկարչության, քանդակագործության և ճարտարապետության ուսումնարանում։ Շարունակել է պերեդվիժնիկների արվեստի ավանդույթները («Պատժից առաջ», 1884, ԽՍՀՄ Հեղափոխության թանգարան, Մոսկվա)։ Ստեղծել է գյուղացիական թեմաներով նկարներ («Համայնքի առաջ», 1893, Տրետյակովյան պատկերասրահ)։ Նկարազարդել է Գոգոլի «Շինել» վիպակը (1900-1908) և այլ հեղինակների գործեր։

## Կենսագրություն
Սերգեյ Կորովինը ծնվել է ունևոր վաճառականի հնադավանական ընտանիքում։ Հայրը՝ Ալեքսեյ Միխայլովիչը, սովորել է համալսարանում, սակայն չի ավարտել, մայրը՝ Ապոլինարիա Իվանովնան, Վոլկովի բնակիչ էր, սերում էր վաճառականի սերնդից։

1874-1886 թվականներին սովորել է Մոսկվայի գեղանկարչության, քանդակագործության և ճարտարապետության ուսումնարանում Վասիլի Պերովի, Ալեքսեյ Սավրասովի և հեռավոր ազգական Իլարիոն Պրյանիշնիկովի մոտ։ 1888-1907 թվականներին դասավանդել է նույն ուսումնարանում՝ ընդմիջելով միայն 1894-1898 թվականներին։

Ռուս նկարիչների միության անդամ։

Շարունակում էր պերեդվիժնիկների արվեստի ավանդույթները («Պատժից առաջ», 1884, Ռուսաստանի ժամանակակից պատմության թանգարան, Մոսկվա)։ Նրա ամենանշանավոր աշխատանքներից մեկը՝ «Համայնքի առաջ» կտավն (Տրետյակովյան պատկերասրահ, 1893) ունի յուրօրինակ կոմպոզիցիա և արտացոլում է 1861 թվականի բարեփոխումներից հետո գյուղական շրջանում կատարվող իրադարձությունները։

1890-ական թվականների երկրորդ կեսին նկարչի կտավներն աչքի են ընկնում նրբագեղությամբ, քնարականությամբ․ հաճախ է նկարում բնանկարներ։ Եթե նախկինում Կորովինն իր նկարներում մանրամասն մշակում էր բոլոր մանրամասնությունները, ապա այժմ նրա աշխատանքներում ի հայտ է գալիս տրամադրություն՝ արտահայտված էտյուդային ոճով։

Սերգեյ Կորովինի պատկերազարդումներից առանձնանում են Նիկոլայ Գոգոլի «Շինել» պատմվածքի պատկերները (1900-1908թթ, Տրետյակովյան պատկերասրահ, Ռուսական թանգարան)

Հանկարծամահ է եղել 1908 թվականին սրտային անբավարարությունից։

## Ծանոթագրություններ

## Գրականություն
* Pyotr Suzdalev, *Сергей Алексеевич Коровин*, Художник РСФСР (Artists of the RSFSR), 1967

## Արտաքին հղումներ
* An appreciation of Korovin's work  by Pyotr Suzdalev @ Art Poisk.

Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Կատեգորիա:Ռուս նկարիչներ
Կատեգորիա:19-րդ դարի ռուս նկարիչներ
Կատեգորիա:Պերեդվիժնիկներ
Զիվին (Օլթիի գավառ)

**Զիվին**, գյուղ Արևելյան Հայաստանում, Կարսի մարզի Օլթիի գավառում։

Բնակչության մասին տեղեկություններ հայտնի չեն։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

## Տես նաև
* Կարսի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Աբելյան ընդլայնում

**Աբելյան ընդլայնում**, դաշտի — Գալուայի ընդլայնում, որի համար Գալուաի խումբը հանդիսանում է աբելյան։

Օրինակ, \Q [\sqrt 2] ընդլայնումը հանդիսանում է աբելյան, նրա Գալուայի խումբը կազմված է երկու տարրերից և հանդիսանում է աբելյան, ոչ աննշան ավտոմորֆիզմը տեղերով վերադասավորվում է \sqrt 2 և - \sqrt 2 թվերը։ \Q [\sqrt[3]{2}, \sqrt 3 i] ընդլայնումը չի հանդիսանում աբելյան, տրված դաշտը հանդիսանում է բազմանդամի ընդլայնումը դաշտի x^3 - 2 և նրա ավտոմորֆիզմը, սևեռված \Q, ներկայացնում է այդ բազմանդամի տարբեր արմատներ,այսինքն այդ ընդլայնման Գալուայի խումբը հանդիսանում է 3 շարքի համաչափ խմբեր և համապատասխանաբար,ոչ՝ տեղափոխական։ Աբելյան ընդլայնման կարևոր օրինակ է հանդիսանում ցիկլային (շրջանային ընդլայնում), ստացվում է ավելացնելով դաշտի միավոր արմատները, ռացիոնալ թվերի դաշտի դեպքում, այդպիսի ընդլայնման դեպքում ստացվում է շրջանային դաշտ։ Կրոնեկեր - Վեբերի թեորեմայի համաձայն ռացիոնալ թվերի ցանկացած աբելյան ընդլայնումը հանդիսանում է մի որոշ շրջանային դաշտի ենթադաշտ։

Եթե դաշտը պարունակում է միավոր արմատների նախանական աստիճանը n,ապա ընդլայնումը, ստացված՝ ավելացնելով նրա արմատին nաստիճանը (Կումմերի ընդլայնման) որոշ տարրերից,հանդիսանում է աբելյան։ Ընդհանուր դեպքում  այդ պնդումը չի հանդիսանում ճշմարիտ։

**Ցիկլային ընդլայնումը** ՝աբելյան ընդլայնման կարևոր մասնավոր դեպք,ընդլայնում,որի համար Գալուայի խումբը հանդիսանում է ցիկլային։ Ցանկացած վերջավոր դաշտի վերջավոր ընդլայնում հանդիսանում է ցիկլային։

Կատեգորիա:Թվերի տեսություն
Տիլլո

**Տիլլո**, ավերակ գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Արևելյան Տիգրիս գետի աջ կողմում, ձորամեջին՝ խճուղային ճանապարհի վրա, Սղերդ քաղաքից 10 կմ հյուսիս-արևելք, Դարյա Տիլլո գյուղից 3 կմ հյուսիս-արևելք։

Եղել է արաբաբնակ գյուղ։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կատեգորիա:Թիլլոյի շրջանի համայնքներ
Կատեգորիա:Թուրքիայի քրդաբնակ բնակավայրեր
Վալենտինա Ներսիսյան

**Վալենտինա Մկրտչի Ներսիսյան** (), հայ արյունաբան։ Բժշկական գիտությունների դոկտոր (1986), պրոֆեսոր (1996)։ Նյու Ցուրի (1996) և ՌԴ բնական գիտությունների (1999) ակադեմիաների անդամ։

## Կենսագրություն
1947 թվականին Երևանի պետական բժշկական ինստիտուտի ավարտական քննությունները չհանձնած՝ անհիմն բռնադատվել և ծնողների հետ աքսորվել է ՌԴ Ալթայի երկրամաս։ 1954 թվականին արդարացվել է և ավարտել ինստիտուտը (1955)։ 1957 թվականից աշխատում է Ռուբեն Յոլյանի անվան արյունաբանության և արյան փոխներարկման գիտահետազոտական ինստիտուտում (1992 թվականից՝ Արյունաբանության կենտրոն), 1972 թվականից՝ իմունարայունաբանության բաժնի հիմնադիր-վարիչ, միաժամանակ՝ Հայկական բժշկական ինստիտուտի ամբիոնի վարիչ (1996 թվականից)։ 2000 թվականից եղել է ԱԱԻ պրոֆեսոր։

Գիտական աշխատությունները վերաբերում են արյան իմունավերարտադրողականության, իմունածագումնաբանության, նրա բաղադրամասերի փոխազդեցության և մարդաբանության խնդիրներին։ Հայաստանում առաջին անգամ ուսումնասիրել է հայերի արյան Եիթրոցիտային, լեյկոցիտային և շիճուկային համակարգերում տարբեր գործոնների հանդիպման հաճախականությունը բնականոն վիճակում և 13 տարբեր հիվանդությունների ժամանակ։ Հաստատել է, որ ԼՂՀ և տարբեր երկրների (Ֆրանսիա, Թուրքիա, Ռուսաստան, Լիբանան և այլն) հայերն ունեն միանման հակագենային հատկանիշներ և արյան իմունածագումնաբանական համակարգերի գործոնների և գեների հանդիպման հաճախականությամբ մոտ են եվրոպական երկրների (հատկապես Իտալիա, Իսպանիա, Հունաստան և այլն) պոպուլյացիաներին, իսկ ԼՂՀ-ում ապրող ադրբեջանցիները՝ ասիականին։ 1990-1994 թվականներին Ներսիսյանը Հայաստանում և ԼՂՀ-ում կազմակերպել է հարյուրավոր վիրավոր և հիվանդ ազատամարտիկների ու խաղաղ բնակիչների արյան փոխներափման և բուժսպասարկման աշխատանքներ։

Ավելի քան 350 մենագրությունների, ուսումնական ձեռնարկների և գիտական հոդվածների հեղինակ է։

## Երկեր
# Իմունա-սրտաբանական ստուգումներն արյան փոխներարկման և հղիության դեպքում, Ե., 2004։ 
# Нерсисян В.М., Системы АВО и резус-фактор в клинике, Ереван, 1972.

## Գրականություն
* Айриян А. П. Армянские учёные-медики. - Ер., 1998 - 276 с. ISBN 99930-1-001-7.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ԽՍՀՄ-ում բռնադատվածներ
Կատեգորիա:Հայ արյունաբաններ
Կատեգորիա:Հայ բժշկուհիներ
Կատեգորիա:Հայ գիտնականներ
Կատեգորիա:Հայ պրոֆեսորներ
Թոուտ (Սիլվանի գավառ)

**Թոուտ**, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Բաթման գետի ձախ կողմում՝ ոչ բարձրադիր սարահարթին, Ֆարկին գյուղաքաղաքից 22 կմ հարավ-արևելք։

## Պատմություն
1915 թվականին ուներ 30 տուն բնակիչ։

## Տես նաև
* Դիարբեքիրի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն 

Կատեգորիա:Արևմտյան Հայաստանի գյուղեր
Վոմեյ

**Վոմեյ** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Լա Մոտ դյու Կեր կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04233։

## Բնակչություն
Համայնքի բնակչությունը 2008 թվականին կազմում էր 272 մարդ։

## Կլիմա
Վոմեյի կլիման միջերկրածովային է։

## Տնտեսություն
2007 թվականի տվյալներով 181 աշխատունակ տարիքի մարդկանցից (15-64 տարեկան) 136-ը տնտեսապես ակտիվ էին, 45-ը անգործ (ակտիվության ցուցանիշը 75,1 %, 1999 թվականին եղել է՝ 60,9 %)։ 136 աշխատունակ բնակիչներից 125-ը աշխատում էին (68 տղամարդ և 57 կին), անաշխատանք էին 11-ը (7 տղամարդ և 4 կին)։ 45 անգործ մարդկանցից 12-ը աշակերտներ կամ ուսանողներ են, 20-ը թոշակառու, 13-ը չէին աշխատում այլ պատճառներով։

## Տեսարժան վայրեր
* Նոտր Դամ դը Շան եկեղեցի (1210 թվական)
* Սեն Մարսելլեն ծխական եկեղեցի
* Ամրոցի ավերակներ
* Երկու աշխարհամարտերում ընկածների հուշարձան
* Լա Պլատիե ժամատուն (XIX դար)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Ձմեռային oլիմպիական խաղեր 1924

**Ձմեռային Օլիմպիական խաղեր 1924**, պաշտոնապես հայտնի որպես **I Ձմեռային օլիմպիական խաղեր** (ֆրանսերեն. Les *Iers Jeux olympiques d'hiver*), ձմեռային բազմասպորտային իրադարձություն, որը տեղի է ունեցել 1924 թվականին Ֆրանսիայի Շամոնի քաղաքում։ Սկզբում անվանվել է *Semaine Internationale des Sports d'Hiver* («Միջազգային ձմեռային սպորտի շաբաթ»)։ Սպրոտային մրցույթները կայացան Մոնբլանի ստորոտում գտնվող Շամոնի և Հուտ-Սավոյ քաղաքներում 1924 թվականի հունվարի 25-ից փետրվարի 5-ը։ Խաղերը կազմակերպեց Ֆրանսիայի օլիմպիական կոմիտեն, Միջազգային Օլիմպիական կոմիտեի (ՄՕԿ) հովանավորչությամբ։

Մինչև 1992 թվականը Ձմեռային և Ամառային օլիմպիական խաղերն անցկացվում էին նույն տարում, դրանից հետո խաղերն անցկացվում են երկու տարի ընդմիջմամբ։

Չնայած չմշկասահքը համարվել էր Լոնդոնի և Անդվերպենի ամառային խաղերի մրցույթ, իսկ Տափօղակով հոկեյը Անդվերպենի խաղերի մրցույթ, այնուամենայնիվ ՄՕԿ-ի 1921 թվականի ժողովում որոշվեց առանձնացնել ձմեռային մարզաձևերը և որոշվեց անկացնել «միջազգային ձմեռային խաղերի շաբաթ» 1924 թվականին Շամոնիում։

## Տեսություն
### Օր 2
Առաջին ոսկե մեդալը ձմեռային օլիմպիական խաղերում նվաճեց Չառլս Ժյուտրյոն ԱՄՆ-ից չմշկավազքի 500 մետր մրցույթում։

### Օր 4
Սոնյա Հենին մասնակցեց կանանց գեղասահքի մրցույթում 11 տարեկանում։ Չնայած նա զբաղեցրեց վերջին տեղը, սակայն շատ սիրվեց հանդիսատեսի կողմից և պետք է նվաճեր ոսկե մեդալ մյուս երեք Ձմեռային օլիմպիական խաղերում։

### Օր 6
Ժիլիս Գրաֆստրյոմը եղավ առաջինը ով պաշտպանեց իր ամառային խաղերի ոսկե մեդալը ձմեռային խաղերում չմշկավազքի մրցույթում։

### Օր 8
Կանադայի տափօղակով հոկեյի հավաքականը ավարտեց որակավորման փուլը Շվեյցարիայի, Չեխոսլովակիայի և Շվեդիայի հավաքականների դարպասները ուղարկելով 85 գոլ՝ սեփականը չընդունելով ոչ մեկը։

### Օր 10
Ժիլիս Գրաֆստրյոմի նման Կանադայի հոկեյի հավաքականը պաշտպանեց իր ամառային ոսկե մեդալը ձմեռային խաղերում։

## Ծանոթագրություններ

Կատեգորիա:Ձմեռային օլիմպիական խաղեր
Յուլիե Էգե

**Յուլիե Էգե** ( , ), նորվեգացի դերասանուհի և մոդել։

## Կենսագրություն

Յուլիեն ծնվել է 1943 թվականի նոյեմբերի 12-ին Նորվեգիայի Սաննես քաղաքում։ Դեռ երիտասարդ տարիներից նա աշխատում էր որպես մոդել, իսկ 1962 թվականին եղել է «Միսս Նորվեգիայի» և «Միսս Տիեզերքի» թեկնածու։ Յուլիեն 1967 թվականին տեղափոխվում է Մեծ Բրիտանիա, որտեղ սկսում է ուսումնասիրել անգլերենը մասնագիտացված դպրոցում։

1967 թվականին նա դեբյուտ է անում, որպես դերասան նորվեգական «Stompa till Sjos!» ֆիլմում։ Հետագայում նա նկարահանվում է ոչ մեծ դերերում, որոնցից են՝ « On Her Majesty's Secret Service» ֆիլմը, որտեղ նա խաղացել է սկանդինավցի մի աղջկա դեր, «The Magnificent Seven Deadly Sins»,«Craze» և ուրիշներում։

Յուլիեն ամուսնացած է եղել երկու անգամ և ունեցել է երկու աղջիկ։ Առաջին անգամ ամուսնացել է նորվեգացի սպայի հետ, իսկ երկրորդ անգամ անգլիացի ատամնաբույժի հետ։

Դերասանական կարիերայի ավարտից հետո, նա ապրել է Օսլոյում, աշխատում էր այնտեղի հիվանդանոցներից մեկում որպես՝ բուժքույր։ Յուլիեն մահացել է Կրծքագեղձի քաղցկեղից 2008 թվականի ապրիլի 29-ին։

## Ֆիլմագրություն

* *Stompa til Sjøs!* (1967)
* *On Her Majesty's Secret Service (film)|On Her Majesty's Secret Service* (1969)
* * Up Pompeii (film)|Up Pompeii* (1971)
* *Creatures the World Forgot* (1971)
* *The Magnificent Seven Deadly Sins* (1971)
* *Rentadick* (1972)
* *Go for a Take* (1972)
* *The Alf Garnett Saga* (1972)
* *The Final Programme (film)|The Final Programme* (1973)
* *Not Now, Darling* (1973)
* *Kanarifuglen* (1973)
* *Craze (film)|Craze* (1974)
* *The Legend of the 7 Golden Vampires* (1974)
* *Percy's Progress* (1974)
* *The Mutations* (1974)
* *Bortreist på ubestemt tid (film)|Bortreist på ubestemt tid* (1974)
* *Den siste Fleksnes* (1974)
* *The Amorous Milkman* (1975)
* *De Dwaze Lotgevullen von Sherlock Jones* (1975)
* *Fengslende dager for Christina Berg* (1988)

## Ծանոթագրություններ

## Արտաքին հղումներ

* 
* Հղում *[[The Guardian]]-ում*
* Հղում *The Independent-ում*

Կատեգորիա:Նորվեգացի դերասանուհիներ
Կատեգորիա:Նորվեգացի մոդելներ
Կատեգորիա:Քաղցկեղից մահացածներ
Կատեգորիա:Թոքի քաղցկեղից մահացածներ
Ալկեդո

**Ալկեդո** (), ծղնիկավորների ցեղի թռչուններ։ Թռչուններն ունեն փոքր չափեր, վառ գունավորում, սուր կտուց և, կարճ պոչ։ Բնակվում են ջրավազանների շրջանում, Աֆրիկայում, Ասիայի հարավում, Նոր Գվինեայում և Եվրոպայում։ Սնվում են ձկներով, խեցգետնակերպերով, ջրային միջատներով։

## Պատկերազարդումներ

Պատկեր:Small_Blue_Kingfisher_(Alcedo_coerulescens)_-_male.jpg| Փոքրիկ կապույտ Ալկեդո — Էնդեմիկ Ինդոնեզիա
Պատկեր:Alcedo_euryzona.jpg| Զոլավոր կրծքով Ալկեդո հնադիպում է Մալազիայում, Ինդոնեզիայում, Թայլանդում և Մյանմայում:
Պատկեր:AlcedoHercules.jpg Մեծ կապույտ Ալկեդո բնակվում է հարավ և հարավ-արևելյան Ասիայում
Պատկեր:Shining_blue_kingfisher.jpg| Փիրուզե Ալկեդո Բանկվում է կենտրոնական և արևելյան Աֆրիկայում:
Պատկեր:Alcedo_atthis_-water_-splash-8.jpg| սովորական Ալկեդո

## Տեսակներ
*Alcedo* ցեղում տարբեր հեղինակներ տարբեր տեսակներ են թվարկում՝
* Alcedo atthis- սովորական Ալկեդո
* Alcedo coerulescens- Փոքրիկ կապույտ Ալկեդո
* Alcedo euryzona- Զոլավոր կրծքով Ալկեդո
* Alcedo hercules- Մեծ կապույտ Ալկեդո
* Alcedo meninting
* Alcedo quadribrachys- Փիրուզե Ալկեդո
* Alcedo semitorquata- կոբալտե Ալկեդո

Կատեգորիա:Թռչուններ
Կատեգորիա:Թռչունների ցեղեր
Շիրլի Բութ

**Շիրլի Բութ** (, իրական անունը՝ *Marjory Ford*, ), ամերիկացի դերասանուհի, որ առաջիններից մեկն է արժանացել «Թոնի» և «Օսկար» մրցանակների նույն դերը կատարելու համար՝ պիեսում և դրա հիման վրա նկարահանված «Վերադարձիր, փոքրիկ Շեբա» ֆիլմում։

## Կենսագրություն
Բութն առաջին անգամ ելույթ է ունեցել Բրոդվեյում՝ Thelma Booth Ford անունով, 1925 թվականի հունվարի 26-ին մի ներկայացման մեջ, որի գլխավոր դերը կատարում էր Համֆրի Բոգարթը։ Իր ողջ կյանքի ընթացքում նա մնացել է թատրոնի դերասանուհի։ Իր հաջողության գագաթնակետը դարձել են 1950-ական թվականները, երբ նա նվաճել է երեք «Թոնի» մրցանակ։

Կինոյում կատարել է երկրորդ պլանի դերեր (օրինակ, հանրահայտ «Ֆիլադելֆիական պատմություն» ֆիլմում, 1940), քանի որ համեմատաբար խոշոր դերերը անցնում էին իր ավելի երիտասարդ մրցակցին՝ Քեթրին Հեփբյորնին։ Որպեսզի նրան հավասար մրցակցեր, նա նույնիսկ տասը տարով իջեցրել էր իր տարիքը։ Իրականում, երբ իրեն առաջին անգամ հնարավորություն էր ընձեռվել գլխավոր դերակատար լինել հոլիվուդյան ֆիլմում, Բութը արդեն 54 տարեկան էր։ Այդ տարիքում «Օսկար» ստանալը այդ տարիներին բացառիկ երևույթ էր։

Հեռուստատեսության լայն տարածումից առաջ Բութը հայտնի էր ռադիոներկայացումներում իր աշխատանքներով։ 1961 թվակյանին նա որոշել է իրեն փորձել հեռուստադերասանուհու կարգավիճակով և ընդունել է «Հեյզել» սերիալում գլխավոր դերը կատարելու առաջարկը։ Իր այդ դերը իրեն «Էմմի» մրցանակն է բերել։

Իր կյանքի վերջին տարիները դերասանուհին անցկացրել է Չեթման քաղաքի իր տանը, Մասաչուսեթս նահանգում։ Այդ տարիներին նա կույր է եղել։ Մահացել է 1992 թվականի հոկտեմբերի 16-ին 94 տարեկան հասակում։

## Գրականություն
* 
* 
* 

## Ծանոթագրություններ

Կատեգորիա:1893 ծնունդներ
Կատեգորիա:1980 մահեր
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հաղորդավարուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի դերասանուհիներ
Կատեգորիա:Հոլիվուդյան փառքի ծառուղի
Կատեգորիա:Նյու Յորք քաղաքում ծնվածներ
Դիմիտրիս Պիկիոնիս

**Դիմիտրիս Պիկիոնիս** (հուն.՝ Δημήτρης Πικιώνης, ), հույն ճարտարապետ։

## Կենսագրություն
Դիմիտրիս Պիկիոնիսը ծնվել է 1887 թվականին՝ Պիրեյ քաղաքում։

Սովորել է Աթենքի համալսարանում։ Ուսանել է նաև Փարիզում և Մյունխենում։ Պիկիոնիսը ծանոթանալով Պոլ Սեզանի հետ սկսել է աշխատել նրա մոտ։

1932 թվականին սկսել է նախագծել է Մարիկ Կոտոպուլի անվան դպրոցի հատակագիծը։ 1933 թվականին գծագրել է Սալոնիկի դպրոցի նախագիծը։

1966 թվականին դարձել է Աթենքի ակադեմիայի անդամ։

Մաահցել է 1968 թվականին՝ Աթենքում։

## Գրականություն
* Δημήτρη Πικιώνη, Κείμενα, ΜΙΕΤ, 2000
* Ferlenga Alberto, Dimitris Pikionis 1887—1968, Electa Mondadori, 1999 (it.)
* Τσιαμπάος, Κώστας, Κατασκευές της όρασης, Αθήνα: Ποταμός, 2010

## Ծանոթագրություններ

## Արտաքին հղումներ
* Դիմիտրիս Պիկիոնիսի աշխատանքները
* Պրոֆիլը archinform.net կայքում

Կատեգորիա:1887 ծնունդներ
Կատեգորիա:Պիրեյ քաղաքում ծնվածներ
Կատեգորիա:Հույն ճարտարապետներ
Կատեգորիա:1968 մահեր
Կատեգորիա:Հույն նկարիչներ
Կատեգորիա:Աթենքի համալսարանի շրջանավարտներ
Կարմրականաչավուն թևերով արա

thumb|''Ara chloropterus''
**Կարմրականաչավուն թևերով արա**, թութակների ընտանիքի թռչուն։

## Արտաքին տեսք
Խոշոր թութակ է, մարմնի երկարությունը 78-90 սմ, պոչինը` 31-47 սմ, քաշը` 950-1700 գրամ։ Շատ նման է կարմիր արաի, բայց մի տարբերությամբ, որ նա չունի դեղին գույն փետուրների վրա։ Ունի գեղեցիկ կարմիր գունավորում։ Հիմնական գույնը մուգ կարմիր է, թևերը ՝ կապտականաչ։ Այտերը սպիտակ փետրազարդ չէ, մերկ դեմքը զարդարում են փոքրիկ կարմիր փետուրները, որոնք դասավորված են մի քանի շարքով։ Պոչը և պոչավերևը կապույտ են։ Վերին կտցամասը ծղոտի գույնի է սև ծայրով, իսկ ստորին կտցամասը մանուշակագույն և սև գույնի է։

## Տարածվածություն
Բնակվում է Պանամայում, Կոլումբիայում, Վենեսուելայում, Բրազիլիայում, Արգենտինայում և այլ երկրներում։

## Ապրելակերպ
Բնակվում են արևադարձային անտառներում, ինչպես նա լեռնային տարածքներում։ Թռչունները հիմնականում լինում են զույգերով։ Պահում են իրենց շատ զգույշ և նրանց դժվար է նկատել ծառերի սաղարթից։ Լավ են թռչում, բացում են մեծ արագություն մինչև 60 կմ/ժ։ Օժտված են լավ տեսողությամբ և հոտառությամբ։ Լավ մագլցում են ծառերի վրայով։ Ակտիվ են ցերեկային ժամերին, իսկ շոգ ժամերի հանգստանում են ծառերի արմատներում։

Սնվում են բուսական սննդով, հիմնականում արմավենու ընկույզներով։ Ամեն օր թռչում են առափնյա տղմուտներ, որտեղ լիզում են կարմիր կավը։ Մինչ այսօր չեն պարզել այդպիսի վարվելակերպի պատճառը։ Կարծում են, որ այդ կերպով թռչունները չեզոքացնում են տոկսինները։ Երբեմն նրանք հասցնում են զգալիորեն վնաս եգիպտացորենի պլանտացիային։

## Բազմացում
Բույն են դնում հին ծառերի փչակներում և հաճախ այն հասցնում են անհրաժեշտ չափերի իրենց կտուցի միջոցով։ Ածում են սովորաբար 2-3 ձու։ Ձվադրումը տևում է 29 օր։

## Խնամակալում
Բավականին հանգիստ թռչուններ են, նրանց հաճախ պահում են տնային պայմաններում, որտեղ նրանք իրենց լավ են զգում։ Կարող են սովորել և ասել առանձին բառեր կամ նախադասություններ։ Կյանքի տևողությունը 30-50 տարի է։ Մետաղալարով անջատված տեղում երբեմն բազմանում է, հայտնի է դեպք, երբ խաչասերել են կարմիր արաիյի հետ, որը վկայում է նրանց ազգակցական կապի մասին։

## Գրականություն
* *Иерусалимский И.* Попугаи и певчие птицы: виды, содержание, обучение. - Ростов-на-Дону: Владис, 2001. - 320 с. - ISBN 5-94194-073-4
* Энциклопедия декоративных и экзотических птиц/ Авт-сост. А. П. Умельцев. - М.: Локид-Пресс, 2002. - 368 с. - ISBN 5-320-00436-2

Կատեգորիա:Կենդանիներ
Կատեգորիա:Թռչուններ
Կան (շրջան)

**Կան** (), շրջան () Ֆրանսիայում, գտնվում է Ստորին Նորմանդիա երկրամասում։ Շրջանի դեպարտամենտ՝ Կալվադոս։ Սուպերֆեկտուրա՝ Կան։ Շրջանի բնակչությունը 2006 թվականին կազմել է 404.324 մարդ։ Բնակչության խտությունը կազմում է 203 մարդ/կմ²։ Շրջանի տարածքը կազմում է 1990 կմ²։

## Վարչական բաժանում
Շրջանը բաժանված է 24 համայնքի՝

* Բուրգեբյուս
* Բրետվիլ սյուր Լեզ
* Կաբուր
* Կան-1
* Կան-2
* Կան-3
* Կան-4
* Կան-6
* Կան-7
* Կան-8
* Կան-9
* Կան-10
* Կրյոլի (կանտոն)
* Դուվր լա Դելիվրանդ
* Էվրեսի
* Ֆալեզ Նորդ
* Էրուվիլ Սեն-Կլեր
* Մորտո-Կուլիբյոֆ 
* Ուիստրեամ
* Տյուրի Արկուր
* Տիյի սյուր Սյոլ
* Տրոարն 
* Վիլ Մոկաժ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ, Կանի շրջան 

Կատեգորիա:Ֆրանսիայի շրջաններ
Be my Valentine

**«Be My Valentine» (Anti-crisis Girl)** (), երգը կատարել է Սվետլանա Լոբոդան, ներկայացնելով Ուկրաինան Եվրատեսիլ 2009 երգի մրցույթում։ Երգի ռուսական տարբերակը կոչվում է «Տղա, դու ոչինչ ես» (Парень, ты ничё)։

## Եվրատեսիլ 2009
«Be My Valentine» ընտրվել է մարտի 8-ին ուկրաինային ազգային ընտրության 14 երգերից՝ առաջ անցնելով այնպիսի մասնակիցներից, ինչպիսիք են Ալեքսանդր Պանայտովը, «Заклёпки», «Горячий шоколад» խումբը։

## Երաժշտական տեսահոլովակը
2009 թվականի մարտի 15-ին Սվետլանա Լոբոդան թողարկել է տեսահոովակ «Be my Valentine» (Anti-crisis Girl) անվանումով։ Այդ տեսահոլովակում հնարավոր է տեսնել հատվածներից երգչուհու նախորդ տեսահոլովակներից՝ «Не мачо», «Постой, МуЩина»!, «Мишка, гадкий мальчишка!», նաև Սվետլանայի VIVA մրցանակաբաշխության ելույթներից։

## Հիթ-շքերթներ

## Ծանոթագրություններ

## Արտաքին հղումներ
* Սվետլանա Լոբոդայի պաշտոնական կայք
* Клип Светлана Лобода — Be My Valentine 
* Лобода спасет Европу от кризиса (ФОТО+ВИДЕО)

Կատեգորիա:2009 սինգլներ
Մոնֆոկոն (այլ կիրառումներ)

**Մոնֆոկոն** եզրը կարող է վերաբերել՝

* Մոնֆոկոն , Փարիզից (Ֆրանսիա) հյուսիս-արևելք, կոմս Ֆալկոնի տիրույթներում, 13-րդ դարում կառուցված հսկայական քարե կախաղան։ 
* Մոնֆոկոն, համայնք Ֆրանսիայում, գտնվում է Պիկարդիայի մարզում՝ Էնա գավառում։
Ենովք Բագրատունի

**Ենովք Գերասիմի Բագրատունի** (), հայ խորհրդային երկրաբան։ Երկրաբանա-հանքաբանական գիտությունների դոկտոր (1944)։ ՌՍՖՍՀ գիտության և տեխնիկայի վաստակավոր գործիչ (1946)։

## Կենսագրություն
1916 թվականին ավարտել է Պետրոգրադի լեռնային ինստիտուտը։ Աշխատել է Երկրաբանական կոմիտեում (1920-1931), լեռնահանքային արդյունաբերության ձեռնարկություններում (1932-1937)։ Եղել է Լենինգրադի լեռնային ինստիտուտի սև և գունավոր մետաղների ամբիոնի պրոֆեսոր։ Ակտիվ մասնակցություն է ունեցել Նիժնի Անգարսկի և Դաշքեսանի երկաթի, Նորիլսկի պղնձանիկելային և Ագարակի պղնձամոլիբդենային հանքավայրերի հայտնաբերման, հետախուզման ու շահագործման աշխատանքներին։

## Երկեր
* Центральный научно-исследовательский геолого-разведочный ин-т: ГГУм НКТП СССР 1917-1937 / Сост.: Е. Г. Багратуни и др., Под ред. П. М. Никитина., Международный геологический конгресс (17 сессия), Л., Москва, ОНТИ НКТП , 1937.
* Главнейшие железорудные месторождения СССР, т. 1-2, Л.-М., Новосибирск, 1934 (համահեղինակ)։

## Ծանոթագրություններ

Կատեգորիա:Հայ երկրաբաններ
Կատեգորիա:Երկրաբանա-հանքաբանական գիտությունների դոկտորներ
DIY

**DIY**, D.I.Y. (անգլ․ *do it yourself*), 1950-ական թվականների սկզբին ինքնուրույն աշխատանք տան գործերում ՝ էլեկտրական սարքավորումների վերանորոգում, կենցաղային տեխնիկայի, կահույքի ստեղծում և այլն։ Սկսած 1980-ական թվականներից այն դարձել է ֆորմալ մշակույթի կարգախոսը՝ «Երկրպագության ինքնուս»։

Կրեյգ Օ'Հարան «Փանկի փիլիսոփայություն»-ում բնութագրում է DIY-ի շահագործման սկզբունքը հարդքոր-միջավայրում այսպես՝

DIY գաղափարների գործողության մի վառ օրինակ է Fugazi խումբը, որը չի հրապարակել իր ալբոմներից ոչ մեկը խոշոր պիտակով, չի արտադրել ապրանքներ, օրինակ՝ կրծքանշաններ իրենց խորհրդանիշով, սպորտային շապիկներ և նրանց համերգների մուտքի գումարը չափազանց ցածր է։

## «DIY»-ը ԽՍՀՄ-ում
70-ական թվականների ավարտին սկսեց ձևավորվել «Սամիզդատ» մշակույթը։ Սկսեցին դուրս գալ առաջին ռոք-ամսագրերը, ինչպիսիք են՝ «Roxy», «UrLayt», «KontKultUR'a»։ Այս տեղեկամատյանները ինքնուրույն են կազմվել, իսկ օրինակ՝ «Rock Messenger» ամսագիրը ամբողջովին ձեռագիր է, բայց բավակնին ծավալուն։ Այսպես է նկարագրված ուկրաինական DIY-ակումբի փանկ-սամիզդատը ՝ «DIY-մշակույթ» հոդվածում․

## «DIY»-ը Ռուսաստանում
ԽՍՀՄ-ի փլուզումից հետո DIY-ը սկսեց իր ակտիվ զարգացումը Ռուսաստանում։ Սկսեցին հրատարակվել բազմիաթիվ փանկ-ամսագրեր և փանկ-պարբերականներ, որոնք հիմնված էին DIY սկզբունքի վրա։

1990-ականների կեսերին հետխորհրդային տարածքում փանկ-շարժումը հենված էր DIY սկզբունքի հիման վրա։ DIY-փանկի առաջին դրսևորումները նախկին ԽՍՀՄ-ի տարածքում դարձել են ֆենզինները։ Ըստ հիմնարար սկզբունքների՝ (քաղաքականության և երաժշտության համադրումը, ինքնուրույն արտադրությունը, տարածումը, հիմնականում փոստով կամ համերգով) այն էր, ինչ նույն հետվերակառուցումային ինքնակառավարման հրատարակչական նախընտրականը, բայց, իրոք, ֆենզինները չեն համարվում նրա հետևորդները, կողմնորոշվելով բացառապես միջազգային անալոգների վրա, այն ինչ կոչվում է փանկ ամբողջ աշխարհում։

## «DIY»-ը նախկին ԽՍՀՄ-ի հանրապետություններում
Օլգա Ակսյուտինայի՝ «Փանկի փիլիսոփայություն» գրքից բնութագիր։

Այդ ժամանակ ինչպես Ուկրաինայում, այնպես էլ օրինակ՝ Ուզբեկստանում DIY փանկ-մշակույթը գոյություն ունի սաղմնային վիճակում։

## Ծանոթագրություններ

Կատեգորիա:Հմտություններ
Կատեգորիա:Շինարարություն
Աշիլ Ֆրանսուա Բազել

**Աշիլ Ֆրանսուա Բազել** (, փետրվարի 13, 1911, Վերսալ, Ֆրանսիա - սեպտեմբերի 23, 1888, Մադրիդ, Իսպանիա), ֆրանսիացի զինվորական գործիչ, Ֆրանսիայի մարշալ 1864 թվականից։ Ալժիրի (1835), Իսպանիայի (1837), Ղրիմի (1853–1856), Ավստրո–իտալո–ֆրանսիական (1859) պատերազմների և Մեքսիկական հեռարշավի (1862–1867) մասնակից։

## Կենսագրություն
Վայելում էր պալատական շրջանների հովանավորությունը։ 1870–1871 թվականների ֆրանս–պրուսական պատերազմի ժամանակ կորպուսի հրամանատար էր։ 1870 թվականի հոկտեմբերի 27-ին Մեց ամրոցը 173-հազարանոց մարտունակ բանակով պրուսացիներին հանձնելու համար զինվորական դատարանը 1873 թվականին Բազելին դատապարտեց մահվան, որը փոխարինվեց 20 տարվա բանտարկությամբ։ 1874 թվականին փախավ բանտից և կյանքի վերջին տարիներն ապրեց Իսպանիայում։

## Ծանոթագրություններ

## Գրականություն
* Theodor Fontane: Der Krieg gegen Frankreich 1870 - 1871, Berlin 1873 bis 1876.*
* Henri d’Orléans, duc d’Aumale: *Procès Bazaine, affaire de la capitulation de Metz, seul compte rendu sténographique in extenso des séances du 1er conseil de guerre de la 1re division militaire ayant siégé à Versailles (Trianon), du 6 octobre au 10 décembre 1873 / sous la présidence de M. le Général de division Duc d'Aumale*. – Paris : Librairie du Moniteur Universel, 1873
* Amédée Le Faure: *Procès du Maréchal Bazaine. Rapport. Audiences du premier conseil de guerre. Compte rendu rédigé avec l'adjonction de notes explicatives*. – Paris : Garnier, 1874
* F. de La Brugère (d.i. *Arthème Fayard*): *L' Affaire Bazaine : Compte-rendu officiel et in extenso des débats, avec de nombreuses biographies*. – Paris : Fayard, 1874
* Robert [Bazaine]-Christophe: *Bazaine innocent*. – Paris : Nantal, 1938
* Robert Burnand: *Bazaine*. – Paris : Librairie Floury, 1939
* Robert Christophe: *La vie tragique du maréchal Bazaine*. – Paris : Editions Jacques Vautrin, 1947
* Jean Cahen-Salvador: *Le procès du maréchal Bazaine*. – Lausanne : La Guilde du Livre, 1946
* Edmond Ruby und Jean Regnault: *Bazaine coupable ou victime? A la lumière de documents nouveaux*. – Paris : J. Peyronnet & Cie, 1960
* Maurice Baumont: *Bazaine : les secrets d'un maréchal (1811–1888)*. – Paris : Imprimerie Nationale, 1978. – ISBN 2-11-080717-2
* *Der Prozeß Bazaine''. In: Beiheft zum Militair-Wochenblatt (Berlin) 1874, H.2, S. 6-124

Կատեգորիա:Ֆրանսիացի ռազմական գործիչներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի մարշալներ
Կատեգորիա:Ֆրանսիացի գեներալներ
Կատեգորիա:Բաղնիքի շքանշանի ասպետներ
Եգիպտոսի զինված ուժեր

**Եգիպտոսի զինված ուժեր** (), Եգիպտոսի ռազմական կազմակերպություն, որը նախատեսված է պետության ազատությունը, անկախությունը և տարածքային միասնականությունը պաշտպանելու համար։ Բաղկացած են ցամաքային զորքերից, ռազմածովային ուժերից, ռազմաօդային ուժերից և հակաօդային պաշտպանության զորքերից։

## Ընդհանուր տեղեկություններ

## ԶՈւ զինծառայողների թվաքանակը 2015 թվականի դրությամբ
2015 թվականի դրությամբ Եգիպտոսի զինված ուժերն ունեին 438 500 - 470 000 ակտիվ զինծառայող և 479 000 - 800 000 պահեստային։





## Զինված ուժերի տեսակների սպառազինությունը
Եգիպտոսի ցամաքային զորքերի կազմում 2015 թվականի դրությամբ առկա էր 3723 տանկ, ռազմածովային ուժերի կազմում՝ 60 մարտական նավ (ներառյալ հրթիռային ռազմանավերը և դեսանտային նավերը), ռազմաօդային ուժերը՝ ավելի քան 1100 թռչող ապարատներ (ռազմական ինքնաթիռներ և ուղղաթիռներ)։

## Եգիպտոսի զինված ուժերի համազգեստի տեսակները

## Ծանոթագրություններ

## Արտաքին հղումներ
* Եգիպտոսի զինված ուժերի պաշտոնական կայք  
* Եգիպտոսի զինված ուժերը՝ Fas.org-ի էջում  
* Եգիպտոսի զինված ուժերը՝ Globalsecurity.org-ի էջում 

Կատեգորիա:Եգիպտոսի զինված ուժեր
Մարախ (անձնանուն)

**Մարախ**, հայկական արական անուն։ Առաջացել է հայերեն *մարախ*՝ «մորեխ» բառից։ Այս անվանը համապատասխանում է լատիներեն Locusta, հունարեն Μάδαχος անձնանունները։

## Գործածություններ
* Մարախ անապատական, աշակերտ Գինդի․ Մեծն Ներսեսի մահից հետո 373 թվականից հետո։
* Մարախ, քահանա, գրիչ, ով 1508 թվականին ընդօրինակել է մի Ավետարան՝ Սիոն և Հայրապետ քահանաների հանձնարարությամբ, Գնիկանց գյուղում (Աղթամարի թեմ)։

## Ծանոթագրություններ

Կատեգորիա:Հայկական արական անձնանուններ
Բազմայրություն

**Բազմայրություն**, պոլիանդրիա (պոլի․․․ և  – ամուսին), խմբամուսնության ձև, երբ կինը կարող էր ունենալ մեկից ավելի ամուսին, մեծ մասամբ եղբայրներ։ Գոյություն է ունեցել հիմնականում տոհմատիրական հասարակարգում։ Հայաստանում բազմայրություն եղել է տոհմատիրական կարգերի վաղ շրջանում։ Կին բերող տղամարդու հետ միասին կնոջ նկատմամբ ամուսնական իրավունքներ են ունեցել նաև նույն հարկի տակ ապրող մյուս տղամարդիկ։ Հետագայում դրան փոխարինել է հարսի կողմից գերդաստանի մյուս տղամարդկանց ոտքերը կամ գլուխը լվանալու սովորույթը։ Դեռևս 19-րդ դարի բազմայրություն գոյություն ուներ ալեուտների և մասամբ՝ էսկիմոսների, իսկ ավելի ուշ՝ Հնդկաստանի հյուսիսի և Տիբեթի ժողովուրդների որոշ խմբերի մոտ։

Կատեգորիա:Ազգագրություն
Կատեգորիա:Բազմակնություն
Կատեգորիա:Ընտանիք
Կատեգորիա:Ժողովրդագրություն
Կատեգորիա:Միջանձնային հարաբերություններ
Մարգարե (անձնանուն)

**Մարգարե**, հայկական արական անուն։ Առաջացել է հայերեն մարգարե բառից։ Առաջին անգամ հիշատակվել է 12-րդ դարում՝ Մարգարայ ձևով։ Անվան կրճատ ձևը՝ Մարգար, որն առաջին անգամ հիշատակվել է 1269 թվականին և գործածվում է մինչ այժմ։ Այս անձնանունից է առաջացել Մարգարյան ազգանունը։

## Գործածություններ
* Մարգարե վարդապետ Հովհաննավանից, ում աշակերտ ժամանակ որդեգրել է Նանա թագուհին։ Մոր հետ կառուցում էր Հովհանավանքի պարիսպը։ 
* Մարգարե, ում հիշատակին 1206 թվականին մի խաչքար է կանգնեցվել Ալաշկերտի Խաստուր գյուղի Ս․ Աստվածածին վանքի դռան մոտ։
* Մարգարե քահանա միայնավոր, որի աշակերտը (հավանաբար Գրիգորիոս) Խծկոնքի վանքի առաջ 1208 թվականին մի խաչքար է կանգնեցրել նրա գերեզմանի վրա։
* Մարգարե, քարտաշ, ով 1215 թվականին փորագրել է Անիի արքեպիսկոպոս Գրիգորի արձանագրությունը Բագնայրում։
* Մարգարե, ում համար 1216 թվականին պատարագ է նշված Խծկոնից մի արձանագրության մեջ։ 
* Մարգարե, Օշականի Ս․ Սիոն եկեղեցու վանահայր, 1221 թվական։
* Մարգար որդի Կիրակոսի, ով Կիլիկիայում Լևոն Բ-ի կողմից 1179 թվականին ձեռնադրվել էր բերդավագ։ Նրանից է սերվել Լիվոռնոյի Միրմանյան ազնվական տոհմը։
* Մարգար վարդապետ, Հովհաննես Վանական վարդապետի եղբորորդին, ով 1246 թվականին հիշատակում է նրան իր մի արձանագրության մեջ։ 
* Տեր Մարգարե, Կոստանդին Ա Բարձրաբերդցի կաթողիկոսի հոգևոր որդին, ով նրա միջոցով 1246 թվականին մի Ավետարան նվիրեց Խաչենի Վաղահաս գյուղի Տիրամայր եկեղեցուն։

## Ծանոթագրություններ

Կատեգորիա:Հայկական արական անձնանուններ
Թայբըրն

[thumb|350px|«Ծույլ աշակերտի մահապատիժը Թայբըրնում», [Ուիլյամ Հոգարտ,  (1747)*]]
*'Թայբըրն*' (), գյուղ [[Միդլսեքս]] կոմսությունում, այժմ [[Լոնդոն]]ի Վեսթմինսթեր քաղաքային շրջանում։ [[1196]]-[[1783]] թվականներին համարվել է Լոնդոնում դատապարտյալների մահապատիժ իրականացնելու պաշտոնական վայրը։

== Պատմություն ==
Գյուղի անունը ծագել է Թայբըրն առվակից (), որը [[Թեմզա]] թափվող Ուեսթբորն գետակի () վտակն է։ Թայբըրն անունը նշանակել է Սահմանային վտակ (Teo Bourne) ։
 
Թայբըրն տեղանքը հիշատակվում է դեռևս «Ահեղ դատաստանի գրքում» և գտնվել է ժամանակակից Մարմարյա դարպասի տեղում, Օքսֆորդ սթրիթի արևմտյան ծայրում։ Մինչև Օքսֆորդ սթրիթի ի հայտ գալը Թայբըրն գյուղ տանում էին Թայբըրն Ռոուդ () և Թայբըրն Լեյն ()։
1236 թվականից Լոնդոնի անագե խողովակներով ինքնահոսով ջուր է մատակարարվել Թայբըրնի աղբյուրներից։ Ջրից բոլորը կարող էին օգտվել։
Թայբըրնը հին ժամանականերից կատարել է որոշակի հասարակական դեր։ Այստեղ են գտնվել նոր քարեդարյան հուշարձան Օսվուլֆ Սթոունը (), որի անունով է կոչվել Միդլսեքսի տարածքում գտնվող հին անգլիական Օսուլսթոն Հանդրիդ () համայնքը։ [[1851]] թվականին, Մարմարյա դարպասի կառուցման ժամանակ հնադարյան քարը թաղվել է, բայց հետագայում հանվել է ցուցադրվել դարպասի կողքին։ 1869 թվականին քարը անհետացել է։

Հին Թայբըրն երկար տարիներ եղել է Լոնդոնի հանցագործների ցուցադրական մահապատիժներ կայացնելու պաշտոնական վայրը։ [[1783]] թվականից հետո ցուցադրական մահապատիժների վայրը տեղափոխվել է [[Նյուգեյթ]]ի բանտի դիմացի հրապարակ։ 1868 թվականից սկսած ըստ օրենքի մահապատիժները սկսել իրականացվել Նյուգեյթի բանտի պատերից ներս հասարակության աչքից հեռու։

== Մահապատիժներ Թայբըրնում ==
1196 թվականին Թայբըրնում գետի ափին կատարվել է առաջին մահապատիժը և փաստագրվել է։ 1571 թվականին ներկայիս Մարմարյա դարպասի տեղում կառուցվել է Թայբըրնի ծառը ()։ Այդ եռակի ծառը () սարքված է փայտյա չորսուներից, հիմքում եռանկյուն պրիզմա էր։ Ժողովուրդն այն անվանում էր եռաոտ ծեծանստարան ()։ Այդ կախաղանի վրա կարելի էր միաժամանակ 24 մարդ կախել։ Նա բարձր դիրք էր գրավում և Լոնդոնի արևմտյան մասում լավ կողմնորոշիչ էր և հանդիսանում էր օրինականության խորհրդանիշ։ Հաճախ օգտագործվել է մասսայական մահապատիժների համար, ինչպես՝ 1649 թվականի հունիսի 23-ին, երբ միանգամից կախել են 23 տղամարդու և մեկ կնոջ։ Մահապատիժներից հետո մարմինները կամ թաղվում էին մոտակայքում կամ հանձնվում էին բժիշկներին անատոմիական փորձերի համար; 1540 թվականին պառլամենտի ընդունած օրենքի համաձայն բժիշկ-վիրաբույժերի գիլդիան () միացել է վարսավիների ընկերության () հետ և այդ միությանը թույլատրվել է փորձերի համար տարեկան մահապատժի ենթարկված չորս հանցագործի դիակ վերցնել։

== Ծանոթագրություններ ==


== Գրականություն ==
* Captain Benson: *Tyburn Death Trip: The Lives, Crimes and Executions of the Most Notorious Highwaymen, Murderers and Thieves.* Creation Books, New York 2004, ISBN 1-84068-075-X, 624 Seiten 
* Alan Brooke: *Tyburn: London’s fatal tree* / Alan Brooke & David Brandon. Sutton, Stroud 2004. ISBN 0-7509-2971-5, IX, 246 Seiten. 
* Donald Rumbelow: *The Triple Tree: Newgate, Tyburn and Old Bailey.'' Harrap, London 1982, ISBN 0-245-53877-1, 223 Seiten 

## Արտաքին հղումներ

Կատեգորիա:Լոնդոնի աշխարհագրություն
Կատեգորիա:Լոնդոնի պատմություն
Բազիսային գին

**Բազիսային գին,** ապրանքի գինը, որը սահմանվում է վաճառողի և գնորդի միջև օպցիոն բանակցության ժամանակ։ Այն որոշում է ապրանքի փաստացի գինը։

## Նկարագրություն
Բազիսային գնի համար գոյություն ունի հավելումների և զեղչերի սանդղակ։ Տնտեսական կոնյունկտուրայի փոփոխության դեպքում բազիսային գները պահպանում են կայունությունը, իսկ հավելումներն ու զեղչերը ենթարկվում են փոփոխությունների, ինչը հանգեցնում է գների համապատասխան աճի կամ նվազման։ Փաստացի գների շեղման աստիճանը բազիսային գներից որոշվում է իրացման պայմաններով և տնտեսության վիճակով։

Պլանավորման և վիճակագրական հաշվառման մեջ բազիսային գինը հասկացվում է որպես ինդեքսների հաշվարկման ժամանակ ընդունված գին, որը բնութագրում է արտադրության դինամիկան, ինքնարժեքը և ժողովրդական տնտեսության զարգացման այլ ցուցանիշները։ Բազիսային գները կիրառվում են, քանի որ նույն ապրանքի գների մակարդակը կարող է տարբեր լինել տարեցտարի, իսկ ազգային տնտեսության տարբեր տարիների ծախսերի ցուցանիշների չափումն ու համեմատումը ընթացիկ գներով ճիշտ պատկերացում չի տալիս դրանց իրական փոփոխության մասին։

Արտաքին տնտեսական գործունեության մեջ բազիսային գինը հիմք է հանդիսանում միջազգային առևտրի գների (արտահանում և ներմուծում) ինդեքսի և ապրանքների առանձին խմբերի որոշման համար։ Հրապարակվում են միջազգային և արտաքին առևտրի վիճակագրությունում, ՄԱԿ-ի տնտեսական պարբերականներում։ Բազիսային գինը համակարգված կերպով վերանայվում է, ինչը հնարավորություն է տալիս հաշվի առնել արտաքին առևտրաշրջանառության միջակայքի փոփոխությունները, հատկապես պատրաստի այն արտադրանքի համար, որի համար բազիսային գները հաշվարկվում են որպես կոնկրետ արժեք։

## Տես նաև
* Գնագոյացում

## Ծանոթագրություններ

Կատեգորիա:Մարքեթինգ
Կատեգորիա:Միջազգային առևտուր
Կատեգորիա:Տնտեսագիտական տերմիններ
Գաել Գարսիա Բեռնալ

**Գաել Գարսիա Բեռնալ** (, ), մեքսիկացի դերասան, ով հայտնի է դարձել «Տականք սեր» (2000) հեռուստադրամայում Ալեխանդրո Գոնասալեսո Ինյարիտուի դերը կատարելուց հետո։

## Կենսագրություն
Ծնվել է 1978 թվականի նոյեմբերի 30-ին Գվադալախարա քաղաքում։ Գաելի մայրը՝ Պատրիցիա Բեռնալը դերասան և մոդել է եղել, հայրը Խոսե Անխել Գարսիան՝ դերասան է և ռեժիսոր։ Գաելի ծնողները խաղացել են Մեքսիկայի տարբեր թատերական բեմերում։ Գաելը ունի նաև երկու փոքր եղբայր և մեկ քույր։

### Դերասանական գործունեություն
Փոքր տարիքից Գաելը խաղացել է թատերական բեմերում և նկարվել՝ հեռուստասերիալներում։ 1989 թվականին փոքրիկ դերասանը ունեցավ Պելուչե-ի դերը «Թերեզա» բազմասերանոց հեռուստանովելում (1989-1991), իսկ 1992 թվականին խաղացել է Դանիելի դերը «Պապիկը և ես» սերիալում։

1995-1997 թվականներին Գաելը սովորել է դերասանական հմտություն Լոնդոնի Կենտրոնական բեմական ելույթի և դրամատիկական արվեստի դպրոցում։ Նա եղել է առաջին մեքսիկացին, ով ընդունվել է Եվրոպայի հեղինակավոր համալսարաններից մեկը։

1996 թվականին խաղացել է Մարտինայի դերը ուրուգվացի ռեժիսորի Անտոնիո Ուրուտիոյի «Ներսում, սիրտը» ժապավենում, որը առաջադրվել էր «Օսկարի» որպես լավագույն կարճամետրաժ ֆիլմ։ Գաելին աշխարհահռչակ մակարդակի աստղ դարձրին մեքսիկացի ռեժիսորների Ալեխանդրո Գոնսալեսա Ինյուրիտուի «Տականք սեր» (2000) և Ալֆոնսո Կուարոնի «Քո մայրիկին նույնպես» (2001) աշխատանքները։

Բացի իսպաներենից, Բեռնալը ազատ տիրապետում է նաև անգլերեն, պորտուգալերեն, ֆրանսերեն և իտալերեն լեզուներին։

2005 թվականին Գաելը իր ընկեր, կինոդերասան Դիեգո Լունայի և պրոդյուսեր Պաբլո Կուրսոմի հետ միասին ստեղծել է «Կանանո ֆիլմեր» պրոդյուսերական կինոընկերությունը։ Բեռնալը հանդես է գալիս որպես սցենարիստ և ֆիլմերի պրոդյուսեր։ 2007 թվականին տեղի ունեցավ Բեռնալի ռեժիսորական դեբյուտը «Դիֆիցիտ» ֆիլմում, որտեղ դերասանը ունեցավ գլխավոր Կրիստոբալյայի դերը։

2010 թվականին Բեռնալը ռեժիսորի կարգով սկսեց փաստագրական ֆիլմի՝ Կենտրոնական Ամերիկայի միգրանտների, նրանց դժվար ճանապարհի մասին Մեքսիկական Պետությունների միջոցով դեպի ԱՄՆ-ի Չյապաս և Օախակա քաղաքները նկարահանումները։

2014 թվականին ընդգրկվել է Կաննի 67-րդ կինոփառատոնի ժյուրի կազմում։

## Անձնական կյանք
Ամուսնացած է եղել Դոլորենս Ֆոնսի հետ, բայց զույգը առանց պատճառաբանելու բաժանվեց։ Այդ ամուսնությունից Գաելը ուներ երկու երեխա, աղջիկ և տղա՝ Լազարո Կարցիա Ֆոնցին(08,01,2009) և Լիպերդատ Գարսիա Ֆոնցին (07,04,2011)։

## Ֆիլմագրություն

## Ծանոթագրություններ

Կատեգորիա:Մեքսիկացի դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Մեքսիկացի կինոռեժիսորներ
Կատեգորիա:Մեքսիկացի կինոդերասաններ
Կատեգորիա:Մեքսիկացի սցենարիստներ
Կատեգորիա:Մեքսիկացի ռեժիսորներ
Կատեգորիա:Մեքսիկացի հասարակական գործիչներ
Միկոլա Բաժան

**Միկոլա Պլատոնովիչ Բաժան** () (), ուկրաինացի խորհրդային բանաստեղծ, թարգմանիչ, հասարակական գործիչ։ Ուկրաինական ԽՍՀ ԳԱ ակադեմիկոս (1951), Ուկրաինական խորհրդային հանրագիտարանի գլխավոր խմբագիր։ Սոցալիստական աշխատանքի հերոս (1974)։

Սովորել է Ումանի գիմնազիայում, 1921 թվականից՝ Կիևի արտաքին կապերի ինստիտուտում, ապա՝ Արտաքին հարաբերությունների ինստիտուտում։ Տպագրվել է 1923 թվականից. առաջին բանաստեղծությունները տպագրվել են Կիևի «Բոլշևիկ» թերթում։ Բանաստեղծությունների առաջին ժողովածուն՝ «*Տասնյոթերորդ պարեկը*» (1926), արտացոլում է քաղաքացիական կռիվները։ Բաժանի ստեղծագործությունների մեջ հատուկ տեղ է գրավում Սերգեյ Կիրովին նվիրված «*Անմահություն*» (1937) պոեմ–եռերգությունը։ Հայրենական մեծ պատերազմի տարիներին խմբագրել է «*Զա Ռադյանսկու Ուկրաինու*» («*Հանուն Սովետական Ուկրաինայի*») թերթը՝ օկուպացված շրջանների բնակչության համար։ Այդ տարիների նրա «*Երդում*» (1941) ժողովածուն, «*Դանիիլ Հալիցկի*» պոեմը (1942) և «*Ստալինգրադյան տետրակ*» գիրքը (1943) արժանացել են ԽՍՀՄ պետական մրցանակի (1946)։

1943-1948 թվականներին եղել է Ուկրաինական ԽՍՀ Նախարարների խորհրդի նախագահի տեղակալ։ Բազմիցս ընտրվել է ԽՍՀՄ Գերագույն խորհրդի և ՈՒԽՍՀ Գերագույն խորհրդի պատգամավոր։

1953-1959 թվականներին եղել է Ուկրաինայի գրողների միության նախագահ։

Ուկրաիներեն է թարգմանել Շոթա Ռուսթավելու «Ընձենավորը», Դ. Գուրամաշվիլու, Ա. Նավոիի, Ալեքսանդր Պուշկինի, Ռ. Թագորի, Ռայներ Մարիա Ռիլկեի և շատ այլ բանաստեղծների ստեղծագործություններ։

Պարգևատրվել է Լենինի չորս շքանշանով, ԽՍՀՄ պետական մրցանակի կրկնակի, Տարաս Շևչենկոյի և Շոթա Ռուսթավելու անվան պետական մրցանակների դափնեկիր է։

## Ծանոթագրություններ

Կատեգորիա:Ուկրաինացի բանաստեղծներ
Կատեգորիա:Ուկրաինացի թարգմանիչներ
Կատեգորիա:Ուկրաինացի հասարակական գործիչներ
Կատեգորիա:ԽՄԿԿ անդամներ
Կատեգորիա:ԽՍՀՄ ԳԽ 2-րդ գումարման պատգամավորներ
Կատեգորիա:ԽՍՀՄ ԳԽ 3-րդ գումարման պատգամավորներ
Կատեգորիա:ԽՍՀՄ ԳԽ 4-րդ գումարման պատգամավորներ
Կատեգորիա:ԽՍՀՄ ԳԽ 5-րդ գումարման պատգամավորներ
Կատեգորիա:20-րդ դարի բանաստեղծներ
Կատեգորիա:Խորհրդային բանաստեղծներ
Կատեգորիա:20-րդ դարի տղամարդ գրողներ
Կատեգորիա:Ուկրաինայի քաղաքական գործիչներ
Կատեգորիա:Ուկրաինացի գրողներ
Կատեգորիա:ԽՍՀՄ գրողների միության անդամներ
Կատեգորիա:Ուկրաինացի խմբագիրներ
Կատեգորիա:Ուկրաինացի լրագրողներ
Կատեգորիա:Ուկրաինացի սցենարիստներ
Կատեգորիա:ԽՄԿԿ 21-րդ համագումարի պատվիրակներ
Կատեգորիա:ԽՄԿԿ 20-րդ համագումարի պատվիրակներ
Կատեգորիա:ԽՄԿԿ 23-րդ համագումարի պատվիրակներ
Կատեգորիա:ԽՄԿԿ 22-րդ համագումարի պատվիրակներ
Կատեգորիա:Բանաստեղծներ այբբենական կարգով
Կատեգորիա:Վրացական ԽՍՀ արվեստի վաստակավոր գործիչներ
Կատեգորիա:Խորհրդային պատմվածքագիրներ
Կատեգորիա:Ստալինյան մրցանակի դափնեկիրներ
Կատեգորիա:Վրացական ԽՍՀ Շոթա Ռուսթավելու անվան պետական մրցանակի դափնեկիրներ
Կատեգորիա:Ուկրաինացի գիտնականներ
Կատեգորիա:Անձինք մետաղադրամների վրա
Օրդեր ֆիլմ փրոդաքշն

«**Օրդեր ֆիլմ փրոդաքշն**», ֆիլմարտադրող ընկերություն Հայաստանում, հիմնադրվել է 2019 թվականին Երևանում։

## Նպատակ և գործունեության հիմնական ուղղություններ
«Օրդեր ֆիլմ փրոդաքշն»-ը աշխատում է զարգացնել ֆիլմարտադրությունը Հայաստանում և համատեղ նախագծեր իրականացնել տեղական, ինչպես նաև արտասահմանյան կինո և հեռուստատեսային ընկերությունների հետ։ Ընկերությունը զարգացնում է նախագծեր և ներկայացնում միջազգային կինոփառատոներում և այլ հարթակներում։ Զբաղվում է խաղարկային, վավերագրական, անիմացիոն ֆիլմերի և հոլովակների արտադրությամբ։

## Նախագծեր
### Կինոնախագծեր
* 2019 - «Մաեստրո Մանսուրյան»
* 2021 - «Սիրտն իմ. Ռոբերտ Ամիրխանյան»
* 2021 - «Գուրգեն Մուշեղյան. տարածության հարմոնիա»
* 2021 - «Զուլալի»
* 2023 - «Գեղեցիկ դադարից առաջ․ Օհան Դուրյան»
* 2024 - «Դավիթի այգին»

### Հեռուստանախագծեր
* 2020 - «Խորեն Աբրահամյան․ անվերջ վերադարձ» (Հայաստանի հանրային հեռուստաընկերության հետ համատեղ)
* 2020 - «Ֆրունզիկ Մկրտչյան․ Լուրջ ժպիտով» (Հայաստանի հանրային հեռուստաընկերության հետ համատեղ)
* 2020 - «Մորուքով ուսուցիչը. Թաթուլ Կրպեյան» (Հայաստանի հանրային հեռուստաընկերության հետ համատեղ)
* 2020 - «Կալենցներ» (Հայաստանի հանրային հեռուստաընկերության հետ համատեղ)
* 2020 - «Սվետլանա Գրիգորյան. կատակերգություն մեկ գործողությամբ» (Հայաստանի հանրային հեռուստաընկերության հետ համատեղ)
* 2022-2023 - «Հերթապահ Երևանում» (RTVi միջազգային հեռուստաընկերության հետ համատեղ)
* 2022-2023 - «Հարցազրույց․ Հայաստան» (RTVi միջազգային հեռուստաընկերության հետ համատեղ)

### Հոլովակներ
* 2021 - «ՄարտականՕN»
* 2021 - «Gunshot Detection System»
* 2021 - «Human Voice Beamforming System»
* 2022 - «Ոգեզէն»

## Պարգևներ
* «Զուլալի» ֆիլմն ընտրվել է Ռուսաստանի ազգային կինոակադեմիայի «Նիկա» մրցանակաբաշխության նոմինանտ, «ԱՊՀ երկրների և Վրաստանի լավագույն ֆիլմ» անվանակարգում։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Հայաստանի կինոընկերություններ
Կատեգորիա:2019 հիմնադրումներ Հայաստանում
Քնարիկ Ալեքսանյան

**Քնարիկ Անանիկի Ալեքսանյան** (), հայ կենսաքիմիկոս, ուռուցքաբան։ Կենսաբանական գիտությունների դոկտոր (2000)։

## Կենսագրություն
1976 թվականին ավարտել է Երևանի բժշկական ինստիտուտը։ 1976-1984 թվականներին եղել է Երևանի բժշկական ինստիտուտի ավագ գիտաշխատող, 1984 թվականից աշխատում է Ուռուցքաբանության գիտական կենտրոնում, 2000 թվականից՝ կլինիկակենսաքիմիական լաբորատորիայի վարիչ։ ՀՀ կենսաքիմիկոսների ընկերակցության (1976 թվականից), Ուռուցքաբանների ընկերակցության նախագահության (1984 թվականից) անդամ։

Աշխատանքները վերաբերում են ուռուցքածնությանը և ուռուցքների աճի մեխանիզմներին, ուռուցքային տեղորոշակետերի (մարկերներ), լիպիդային գերօքսիդման, անոթաառաջացման (անգիոգենեզ), քաղցկեղի բուժման և կանխարգելման խնդիրներին։

## Անդամակցություն
* ՀՀ կենսաքիմիկոսների ընկերակցության անդամ (1976 թվականից)։
* Ուռուցքաբանների ընկերակցության նախագահության անդամ (1984 թվականից)։

## Ծանոթագրություններ

Կատեգորիա:Երևանի պետական բժշկական համալսարանի շրջանավարտներ
Կատեգորիա:Կենսաբանական գիտությունների դոկտորներ
Կատեգորիա:Հայ կենսաքիմիկոսներ
Կատեգորիա:Հայ ուռուցքաբաններ